b'\n_START_ARTICLE_\nCode Red\n_START_PARAGRAPH_\nCode Red je bil ra\xc4\x8dunalni\xc5\xa1ki \xc4\x8drv, ki se je prvi\xc4\x8d pojavil na internetu 13. julija, 2001 in povzro\xc4\x8dil ve\xc4\x8d milijard dolarjev \xc5\xa1kode. Napadal je ra\xc4\x8dunalnike, ki so poganjali Microsoftov spletni stre\xc5\xbenik IIS._NEWLINE_\xc4\x8crva so najbolje raziskali v podjetju eEye Digital Security in ga tudi poimenovali po brezalkoholni pija\xc4\x8di in frazi "Hacked By Chinese!", s katero je \xc4\x8drv zamenjal vsebino spletnih strani, ki jih je uni\xc4\x8dil._NEWLINE_\xc4\x8crv je bil sicer prvi\xc4\x8d zaznan 13. julija, najve\xc4\x8dja oku\xc5\xbeba pa je sledila 19. julija 2001. Tega dne je bilo z razli\xc4\x8dico virusa, imenovano Ida Code Red oku\xc5\xbeenih 359.000 spletnih stre\xc5\xbenikov.\n_START_SECTION_\nIzkori\xc5\xa1\xc4\x8danje ranljivosti sistema\n_START_PARAGRAPH_\n\xc4\x8crv je preiskoval internet v iskanju Windows NT in 2000 stre\xc5\xbenikov in iskal take, ki niso imeli name\xc5\xa1\xc4\x8denega varnostnega popravka za prepre\xc4\x8ditev prekora\xc4\x8ditve predpomnilnika (buffer overflow). Takoj, ko je \xc4\x8drv na\xc5\xa1el tak stre\xc5\xbenik se je nanj skopiral in ga oku\xc5\xbeil. Tako je tudi ta stre\xc5\xbenik iskal nove \xc5\xbertve v spletu.\n_START_SECTION_\nCode Red II\n_START_PARAGRAPH_\n4. avgusta 2001 se je pojavil \xc4\x8drv Code Red II, ki je razli\xc4\x8dica originalnega \xc4\x8drva. Uporablja sicer enak na\xc4\x8din vdora v ra\xc4\x8dunalnik, kot \xc4\x8drv Code Red, le da za prekora\xc4\x8ditev predpomnilnika uporablja \xc4\x8drko "X", namesto \xc4\x8drke "N", vendar pa kasneje izvaja druge operacije. Pri iskanju tar\xc4\x8d, ta \xc4\x8drv i\xc5\xa1\xc4\x8de stre\xc5\xbenike v isti podmre\xc5\xbei. Ta razli\xc4\x8dica oku\xc5\xbei tudi s trojanskim konjem z imenom VirtualRoot, ki lahko omogo\xc4\x8di dostop in nadzor nad stre\xc5\xbenikom.\n_START_SECTION_\nCode Blue\n_START_PARAGRAPH_\nCode Blue, uporablja "Web Server Folder Traversal" \xc5\xa1ibkost, da oku\xc5\xbei druge naprave. Ta razli\xc4\x8dica izbere naklju\xc4\x8dni IP-naslov in po\xc5\xa1lje FTP zahtevo na ciljno napravo. Zahteva povzro\xc4\x8di, da se na ciljno napravo nalo\xc5\xbei datoteka HTTPEXT.DLL v mapo za IIS, s privilegiji za izvr\xc5\xa1itev nekaterih ukazov na stre\xc5\xbeniku (skripte, msadc, iisadmin, _vti_bin, iissamples, iishelp, webpub). \xc4\x8crv na oku\xc5\xbeeni napravi odpre datoteko DLL z zahtevo URL, ki povzro\xc4\x8di da datoteka DLL za\xc5\xbeene datoteko SVCHOST.EXE v C:\\ (na trdi disk, na ve\xc4\x8dini sistemov, niso v mapah). Po tem se \xc4\x8drv Code Blue razlikuje od \xc4\x8drva Code Red, ker je pisan direktno na trdi disk._NEWLINE_\xc4\x8crv ustvari "local machine registry key", s podmapo "Domain Manager" in doda mo\xc5\xbenost datoteki "c:\\svchost.exe", da se \xc4\x8drv sprosti, ko se naprava za\xc5\xbeene. \xc4\x8crv za\xc5\xbeene VBS datoteko, ki odstrani nekatere datoteke v IIS, s kon\xc4\x8dnicami .IDA, .IDQ in .PRINTER._NEWLINE_Ko je ura med 10:00 in 11:00 dopoldne, \xc4\x8drv izvede DoS napad na spletno stran: http://www.nsfocus.com/, Kitajske informacijsko-varnostne slu\xc5\xbebe.\n_START_SECTION_\nCode Green\n_START_PARAGRAPH_\nGre za tako imenovano "nematode" razli\xc4\x8dico ra\xc4\x8dunalni\xc5\xa1kega \xc4\x8drva, ali zlonamerni "anti-\xc4\x8drv". Z drugimi besedami, gre za \xc5\xa1kodljiv ra\xc4\x8dunalni\xc5\xa1ki \xc4\x8drv, ki posku\xc5\xa1a odstraniti \xc5\xbee obstoje\xc4\x8di \xc4\x8drv in ga nadomestiti s svojo kodo.\n_START_SECTION_\nIzvor\n_START_PARAGRAPH_\neEye meni, da je bil \xc4\x8drv sprogramiran v Makatiju na Filipinih, od koder izvira tudi \xc4\x8drv VBS/Loveletter (znan tudi pod imenom ILOVEYOU). Oku\xc5\xbeene spletne strani nakazujejo, da bi lahko pri\xc5\xa1el tudi iz Kitajske._NEWLINE_Nekateri strokovnjaki, so pri Wintermute, obto\xc5\xbeili skupino 29A, da je ustvarila \xc4\x8drv Code Red. Wintermute je ustvaril virus z imenom Redcode, ki so ga mnogi verjetno zamenjali za Code Red._NEWLINE_Znano je tudi, da ime \xc4\x8drva izvira iz pija\xc4\x8de "Mountain Dew: Code Red".\n_START_SECTION_\nZanimivosti\n_START_PARAGRAPH_\nFBI je domneval, da je bil \xc4\x8drv Code Red tako nevaren, da bi lahko v \xc4\x8dasu delovanja, onemogo\xc4\x8dil dostop do svetovnega spleta._NEWLINE_Besedna zveza "Hacked by Chinese", ki izvira ravno iz \xc4\x8drva Code Red, je s\xc4\x8dasoma postala kli\xc5\xa1e, ki predstavlja spletni poraz.'